Oficialusis leidinys L 200 , 29/07/1997 p. 0046 - 0055



Komisijos reglamentas (EB) Nr. 1482/97 1997 m. liepos 28 d. nustatantis Tarybos reglamento (EEB) Nr. 122/96 dėl palankaus muitų tarifų režimo nustatymo tam tikroms prekėms, įvežamoms į Maderos ir Azorų salų laisvąsias zonas, atsižvelgiant į jų galutinį vartojimą, įgyvendinimo sąlygas Maderos laisvajai zonai EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. sausio 22 d. Tarybos reglamentą (EB) Nr. 122/96 dėl palankaus muitų tarifų režimo nustatymo tam tikroms prekėms, įvežamoms į Maderos ir Azorų salų laisvąsias zonas, atsižvelgiant į jų galutinį vartojimą [1], ypač į jo 2 ir 3 straipsnius, kadangi Portugalijos valdžios institucijų prašymas, pateiktas remiantis Reglamento (EB) Nr. 122/96 2 straipsnio 1 dalimi, yra susijęs tik su Maderos laisvąja zona; kadangi, atsižvelgiant į minėtąjį prašymą ir skatinant veiklą Maderos laisvojoje zonoje, Komisija turi sudaryti prekių, kurioms pagal Reglamento (EB) Nr. 122/96 2 straipsnį netaikomi muitai, sąrašą, jeigu šios prekės yra skirtos esminiam perdirbimui, kaip numatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [2], su paskutiniais pakeitimais, padarytais Reglamentu (EB) Nr. 82/97 [3], 24 straipsnyje; kadangi reikia nustatyti kontrolės priemones, kurios užtikrintų, kad galutinio vartojimo prekių, kurioms bus taikomas palankus muitų tarifų režimas, įtraukimas į sąrašą neprieštarauja Komisijos reglamento (EEB) Nr. 2454/93 [4] su paskutiniais pakeitimais, padarytais Reglamentu (EB) Nr. 89/97 [5], 291 ir 304 straipsniams; konkrečių Reglamento (EEB) Nr. 2913/92 taikymo nuostatų nustatymas ir tai, kad su laisvosiomis zonomis susijęs reglamentavimas yra Reglamento (EEB) Nr. 2454/93 799 ir 842 straipsnių taikymas, nes galutinio vartojimo operacijos vyksta būtent Maderos laisvojoje zonoje; kadangi prekybos politikos priemonės taikomos, kai prekės įvežamos galutiniam vartojimui; kadangi šiame reglamente nustatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Remiantis Reglamento (EB) Nr. 122/96 1 ir 2 straipsniais bei šio reglamento 2 ir 3 straipsniuose numatytais susitarimais, iki 2005 m. gruodžio 31 d. visiškai sustabdomas muito taikymas Maderos laisvojoje zonoje į laisvą apyvartą išleistoms prekėms, nurodytoms I priede. 2 straipsnis 1. Reglamento (EEB) Nr. 2454/93 291 straipsnio 2 dalyje numatytas leidimas bus išduodamas asmens, susijusio su muitine, atsakinga už Maderos laisvosios zonos priežiūrą, prašymu raštu. 2. Prašymas turi atitikti II priede pateiktą pavyzdį. Kartu su informacija, kurią gali prireikti pateikti remiantis 291 straipsnio 3 dalimi, pareiškėjas prašyme taip pat turi pateikti informaciją, kurią nurodyti reikalauja įvairios minėtame pavyzdyje esančios pozicijos. Prašymai turi būti pasirašyti, juose turi būti nurodyta data. 3. Leidimas įvežti į laisvą apyvartą išleisti skirtas prekes taikant palankų muitų tarifų režimą išduodamas pagal III priede pateiktą pavyzdį. 3 straipsnis 1. Laisvojoje zonoje į laisvą apyvartą išleistos prekės, kurios, kaip nustatoma šiuo reglamentu, yra visiškai neapmokestinamos muitais, lieka muitinės priežiūroje laikantis Reglamento (EEB) Nr. 2913/92 82 straipsnio sąlygų. 2. Visos galutinio vartojimo operacijos turi būti parodomos prekių apskaitos dokumentuose, dėl kurios susitariama pagal Reglamento (EEB) Nr. 2454/93 293 straipsnio b dalį ir 817 straipsnį. 3. Prekių apskaitos dokumentuose turi būti pateikiama ši papildoma informacija: a) duomenys apie prekes, išleistas pagal galutinio vartojimo susitarimą; b) duomenys apie nustatytą galutinį vartojimą; c) duomenys apie produktus, gaunamus nustatytam galutiniam vartojimui. 4. Išleistoms prekėms, kurios, kaip nustato 1 straipsnio dalis, buvo visiškai neapmokestinamos muitais, taikomos šios sąlygos: a) turi būti pateikiamas įrodymas, kad produktai, gaunami nustatytam galutiniam vartojimui, buvo perdirbami, kaip numatyta Reglamento (EEB) Nr. 2913/92 24 straipsnyje; b) kitiems produktams: - jei produktai buvo eksportuoti, turi būti pateikiama eksporto muitinės deklaracija, - jei produktai buvo sunaikinti už laisvosios zonos ribų, turi būti pateikiamas atitinkamas leidimas; naikinant gautų atliekų ar laužo naudojimo paskirtis turi būti muitinės sankcionuota ir numatyta ne Bendrijos prekėms, - jei produktai yra naudojami kitais, nei numatyta šiame reglamente, tikslais, turi būti mokami muitai. 4 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. liepos 28 d. Komisijos vardu Mario Monti Komisijos narys [1] OL L 20, 1996 1 26, p. 4. [2] OL L 302, 1992 10 19, p. 1. [3] OL L 17, 1997 1 21, p. 1. [4] OL L 253, 1993 10 11, p. 1. [5] OL L 17, 1997 1 21, p. 28. -------------------------------------------------- I PRIEDAS PIRMINIŲ MEDŽIAGŲ SĄRAŠAS Prekės kodas | Prekės aprašymas | 320411003204120032041300320414003204150032041600 | Sintetinės organinės dažiosios medžiagos, chemijos atžvilgiu apibūdintos arba neapibūdintos; preparatai, kurių pagrindinė sudėtinė dalis yra sintetinė organinė dažioji medžiaga; sintetiniai organiniai produktai, naudojami kaip fluorescuojančios balinimo medžiagos arba liuminoforai, chemijos atžvilgiu apibūdinti arba neapibūdinti | 32081010320810903208201032082090320890193208909132089099 | Dažai ir lakai (įskaitant emalius ir politūras), kurių pagrindinės sudėtinės dalys yra sintetiniai polimerai arba chemiškai modifikuoti gamtiniai polimerai, disperguoti arba ištirpinti nevandeninėje terpėje; tirpalai, apibrėžti šio skirsnio 4 pastaboje | 3209 | Dažai ir lakai (įskaitant emalius ir politūras), kurių pagrindinės sudėtinės dalys yra sintetiniai polimerai arba chemiškai modifikuoti gamtiniai polimerai, disperguoti arba ištirpinti vandeninėje terpėje | 33011110330111903301121033011290330113103301139033011410330114903301191033011990330121903301229033012390330124903301259033012690330129313301299133013000330190103301902133019090 | Eteriniai aliejai (deterpenuoti arba nedeterpenuoti), įskaitant konkretus ir absoliutus; kvapieji dervų ekstraktai (rezinoidai); ekstrahuotosios aliejingos dervos (oleorezinai); eterinių aliejų koncentratai riebaluose, nelakiuosiuose aliejuose, vaškuose arba panašiose medžiagose, gauti anfleražo arba maceravimo būdu; šalutiniai terpeniniai eterinių aliejų deterpenacijos produktai; eterinių aliejų vandeniniai distiliatai ir vandeniniai tirpalai | 33021021 | Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami pramonėje kaip žaliavos; kiti preparatai, kurių pagrindiniai komponentai yra kvapiosios medžiagos, skirti naudoti maisto arba gėrimų gamybos pramonėje. Kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % masės sacharozės ar izogliukozės, 5 % masės gliukozės ar krakmolo | 35069900 | Kiti paruošti klijai, nenurodyti kitoje vietoje | 38237000 | Pramoniniai riebalų alkoholiai | 3901101039011090390120903901300039019090 | Etileno polimerai, pirminės formos | 39021000 | Polipropilenas | 3903110039031900390320003903300039039090 | Stireno polimerai, pirminės formos | 39061000 | Polimetilmetakrilatas | 39073000 | Epoksidinės dervos | 3908 | Poliamidai, pirminės formos | 39095090 | Kiti poliuretanai | 39100000 | Silikonai, pirminės formos | 3919 | Lipnios plokštės, lakštai, plėvelės, folijos, juostelės, juostos ir kitos plokščios formos, iš plastikų, susuktos arba nesusuktos į ritinius | 3921110039211200392113392114003921193921901939219020392190303921904139219043392190493921905039219060 | Kitos plokštės, lakštai, plėvelės, folijos ir juostelės, iš plastikų | 410410914104109541041099410421004104229041042900410431410439 | Išdirbtos galvijų odos arba arklenos be plaukų, išskyrus išdirbtas odas, klasifikuojamas 41 08 ir 41 09 pozicijose | 44071010440710314407103944071050440710794407241044072430440724504407251044072531440725394407255044072610440726314407263944072650440729104407292044072931440729394407295044072970440729834407298544079110440791314407913944079150440792104407923044079250440799104407993044079950 | Mediena, kurios storis didesnis kaip 6 mm, išilgai perpjauta arba perskelta, nudrožta arba be žievės, obliuota arba neobliuota, šlifuota arba nešlifuota, sujungta arba nesujungta galais dantytu būdu | 44130000 | Tankioji mediena, turinti blokų, plokščių, lentjuosčių arba profilių pavidalą | 4802 | Nepadengtas popierius ir kartonas, naudojamas rašyti, spausdinti ir kitiems grafinio atvaizdavimo tikslams, perfokortų ir perfojuostų ritininis arba lakštinis popierius, išskyrus popierių, klasifikuojamą 48 01 arba 48 03 pozicijose; rankų darbo popierius ir kartonas | 4804 | Nepadengtas ritininis arba lakštinis kraftpopieris ir kartonas, išskyrus klasifikuojamus 48 02 arba 48 03 pozicijose | 4805 | Kitas nepadengtas ritininis arba lakštinis popierius ir kartonas, toliau neapdorotas ir neperdirbtas, išskyrus šio skirsnio 2 pastaboje nurodytus būdus | 4806 | Augalinis pergaminas, riebalams nelaidus popierius, kalkės, blizgusis pergamentinis popierius ir kitas blizgusis, skaidrus arba pusiau permatomas ritininis arba lakštinis popierius | 4808 | Gofruotas ritininis arba lakštinis popierius ir kartonas (su priklijuotais plokščiais paviršiniais lakštais arba be jų), krepiniai, klostyti, įspaustiniai arba perforuoti, išskyrus popieriaus rūšis, aprašytas 48 03 pozicijoje | 5007 | Šilko arba šilko atliekų audiniai | 5112 | Šukuotos vilnos arba šukuotų švelniavilnių gyvūnų plaukų audiniai | 5204110052041900 | Medvilniniai siuvimo siūlai, neskirti mažmeninei prekybai | 5206 | Medvilnės verpalai (išskyrus siuvimo siūlus), kuriuose medvilnė sudaro mažiau kaip 85 % masės, neskirti mažmeninei prekybai | | Medvilniniai audiniai, kuriuose medvilnė sudaro ne mažiau kaip 85 % masės ir kurių m2 masė ne didesnė kaip 200 gramų, dažyti: | 52083100 | — drobinio pynimo, kurių m2 masė ne didesnė kaip 100 gramų | 52083300 | — ruoželinio trinyčio arba keturnyčio pynimo, įskaitant kryžminį ruoželinį pynimą | | Medvilniniai audiniai, kuriuose medvilnė sudaro mažiau kaip 85 % masės ir kurių m2 masė didesnė kaip 200 gramų: | 52091100 | — nebalinti, drobinio pynimo | 52093100 | — dažyti, drobinio pynimo | 52093900 | — dažyti, kiti audiniai | | Medvilniniai audiniai, kuriuose medvilnė sudaro mažiau kaip 85 % masės ir kurių m2 masė ne didesnė kaip 200 gramų: | 521031 | — dažyti, drobinio pynimo | 52103200 | — dažyti, ruoželinio trinyčio arba keturnyčio pynimo, įskaitant kryžminį ruoželinį pynimą | 52104100 | — iš įvairių spalvų verpalų, drobinio pynimo | 52104200 | — iš įvairių spalvų verpalų, ruoželinio trinyčio arba keturnyčio pynimo, įskaitant kryžminį ruoželinį pynimą | | Medvilniniai audiniai, kuriuose medvilnė sudaro mažiau kaip 85 % masės ir kurių m2 masė didesnė kaip 200 gramų: | 52113100 | — dažyti, drobinio pynimo | 52113200 | — dažyti, ruoželinio trinyčio arba keturnyčio pynimo, įskaitant kryžminį ruoželinį pynimą | 52114100 | — iš įvairių spalvų verpalų, drobinio pynimo | 52114200 | — iš įvairių spalvų verpalų, džinsinis audinys | 5309 | Lino audiniai | 5310 | Džiuto arba kitų luobinių tekstilės pluoštų, klasifikuojamų 5303 pozicijoje, audiniai | | Kiti audiniai iš sintetinių elementariųjų siūlų (gijų): | | — kuriuose poliesterių netekstūruoti elementarieji siūlai (gijos) sudaro ne mažiau kaip 85 % masės: | 54075100 | — — nebalinti arba balinti | 54075200 | — — dažyti | | — kuriuose sintetiniai elementarieji siūlai (gijos) sudaro mažiau kaip 85 % masės ir yra maišyti vien tik arba daugiausia su medvilne: | 54078200 | — — dažyti | 5508101155081019 | Siuvimo siūlai iš cheminių sintetinių štapelio pluoštų, neskirti mažmeninei prekybai | 56013000 | Tekstilės pūkai, dulkės ir gumuliukai | 5806 | Siaurieji audiniai, išskyrus dirbinius, klasifikuojamus 58 07 pozicijoje; juostelės, kurias sudaro tik metmenys be ataudų, surišti adhezyvais (bolducs) | 580710 | Austinės etiketės, emblemos ir panašūs dirbiniai iš pluoštinių tekstilės medžiagų, rietime, juostelėmis arba iškirpti tam tikromis formomis ar dydžiais, nesiuvinėti | 5808 | Pintinės juostelės ir pintinės virvelės rietime; dekoratyviniai apsiuvai rietime, nesiuvinėti, išskyrus megztus ir nertus; kutai, pomponai ir panašūs dirbiniai | 60 skirsnis | Megztinės arba nertinės medžiagos | 70151000 | Korekcinių akinių stiklai | 70181019701810307018105970181090 | Stikliniai karoliukai, perlų imitacijos, brangakmenių arba pusbrangių akmenų imitacijos ir panašūs smulkūs stiklo dirbiniai | | Stiklo pluoštai (įskaitant stiklo vatą): | | — gijos, pusverpaliai, verpalai ir kapotos sruogos: | 70191100 | — — kapotos sruogos, kurių ilgis ne didesnis kaip 50 mm | 70191200 | — — pusverpaliai | 701919 | — — kiti | 70194000 | — audiniai iš pusverpalių | | — kiti audiniai: | 701951 | — — kurių plotis ne didesnis kaip 30 cm | 70195200 | — — kurių plotis didesnis kaip 30 cm, drobinio pynimo, šių audinių kvadratinio metro masė mažesnė kaip 250 g, jie išausti iš elementariųjų siūlų (gijų), kurių vienasiūlio verpalo ilginis tankis ne didesnis kaip 136 teksai | 71041000 | Pjezoelektrinis kvarcas | 71049000 | Kiti sintetiniai arba regeneruoti brangakmeniai arba pusbrangiai akmenys | 71061000 | Sidabras, turintis miltelių pavidalą | | Auksas (įskaitant auksą, padengtą platina), neapdorotas arba pusiau apdorotas | 71081350 | — ploni lakštai ir juostelės (folija), kurių storis atmetus bet kokį pagrindą ne didesnis kaip 0,15 mm | 71081390 | — kita | 71090000 | Netaurieji metalai arba sidabras, plakiruoti auksu, neapdoroti labiau už pusiau apdorotus | | Platina, neapdorota arba pusiau apdorota | 71101930 | — vamzdžiai, vamzdeliai ir tuščiaviduriai strypai | 71101950 | — ploni lakštai ir juostelės (folija), kurių storis atmetus bet kokį pagrindą ne didesnis kaip 0,15 mm | 71101990 | — kita | 85059090 | Kitos dirbinių, klasifikuojamų 85 05 pozicijoje, dalys | 85069000 | Galvaninių elementų ir galvaninių baterijų dalys | 850790918507909385079098 | Kitos elektros akumuliatorių, įskaitant jų skirtuvus (separatorius), stačiakampių (įskaitant kvadratinius) arba nestačiakampių, dalys | 8509901085099090 | Elektromechaninių buitinių prietaisų su įmontuotu elektros varikliu dalys | 85119000 | Elektros uždegimo arba paleidimo įrangos, naudojamos kibirkštinio arba slėginio uždegimo vidaus degimo varikliuose (pavyzdžiui, uždegimo magnetų, magnetų generatorių, uždegimo ričių, uždegimo žvakių, kaitinimo žvakės, paleidimo variklių); generatorių (pavyzdžiui, nuolatinės arba kintamosios srovės) ir išjungiklių, naudojamų kartu su šiais varikliais, dalys | 85129000 | Elektrinių apšvietimo arba signalizacijos įrenginių (išskyrus dirbinius, klasifikuojamus 8539 pozicijoje), dviračių, motociklų arba autotransporto priemonių stiklų valytuvų ir apsaugos nuo stiklų apšalimo ir aprasojimo įrenginių dalys | 85139000 | Nešiojamųjų elektrinių žibintų, maitinamų iš nuosavojo elektros energijos šaltinio, išskyrus apšvietimo įrenginius, klasifikuojamus 85 12 pozicijoje, dalys | 85149000 | Pramoninių arba laboratorinių elektrinių krosnių ir orkaičių (įskaitant veikiančias taikant indukcijos arba dielektrinių nuostolių principą); kitų pramoninių arba laboratorinių terminio medžiagų apdorojimo įrenginių, veikiančių taikant indukcijos arba dielektrinių nuostolių principą, dalys | 85169000 | Dirbinių, klasifikuojamų 85 16 pozicijoje, dalys | 85189000 | Dirbinių, klasifikuojamų 85 18 pozicijoje, dalys | 85389010 | Elektroniniai mazgai, tinkami naudoti vien tik arba daugiausia su aparatais, klasifikuojamais 8535, 85 36 arba 85 37 pozicijose | 8540910085409900 | Dirbinių, klasifikuojamų 85 40 pozicijoje, dalys | 85419000 | Dirbinių, klasifikuojamų 85 41 pozicijoje, dalys | 85445100 | Kiti elektros laidininkai, skirti aukštesnei kaip 80 V, bet ne aukštesnei kaip 1000 V įtampai, su pritvirtintomis jungtimis | 9606 | Sagos, spraustukai, spausteliai ir kniedinės spraustės, sagų formos ir kitos šių dirbinių dalys; sagų ruošiniai | 9607 | Užtrauktukai ir jų dalys | -------------------------------------------------- II PRIEDAS PRAŠYMO TAM TIKROMS PREKĖMS MADEROS LAISVOJOJE ZONOJE TAIKYTI PALANKŲ MUITŲ TARIFŲ REŽIMĄ ATSIŽVELGIANT Į JŲ GALUTINĮ VARTOJIMĄ PAVYZDYS Data: … NB. Duomenys turi būti pateikiami nurodyta tvarka. Prekių informacija turi būti pateikiama apie kiekvieną atitinkamą prekių rūšį. 1. Vardas ir pavardė arba įmonės pavadinimas ir adresas: a) pareiškėjo: b) laisvosios zonos operacijų vykdytojas: 2. Nustatytas galutinis vartojimas: a) įvežtų prekių klasifikacija pagal Kombinuotąją nomenklatūrą: b) prekės ir (arba) techninis aprašymas: c) nurodytas galutinis vartojimas: d) produktai, gaunami nustatytam galutiniam vartojimui: 3. Vieta, kur turi būti atliekamos galutinio vartojimo operacijos: 4. Numatoma galutinio vartojimo operacijų atlikimo trukmė: 5. Numatoma leidimo galiojimo trukmė: 6. Nuoroda į leidimus, išduotus: a) per pastaruosius trejus metus ir susijusius su prekėmis, kurios yra tapačios prekėms, nurodytoms šiame prašyme: b) susijusius su prekėmis, kurioms nustatytas galutinis vartojimas: Data: … Parašas: … Prašymo pastabos 1. Vardas ir pavardė arba įmonės pavadinimas ir adresas: kai prašymas pateikiamas firminiame prašančiosios firmos blanke, 1 skyriaus a poskyrio pildyti nereikia, jei minėtame blanke yra nurodyta reikalaujama informacija. 1 skyriaus b poskyris turi būti užpildytas, jei pareiškėjas ir operacijų vykdytojas nėra tas pats asmuo. 2. Nustatytas galutinis vartojimas: a) klasifikacija pagal Kombinuotąją nomenklatūrą: nurodomas tik keturženklis kodas, išskyrus tuos atvejus, kai reikia aštuoniaženklės klasifikacijos, kad būtų išduodamas leidimas ir tinkamai apdorojama informacija; b) prekės ir (arba) techninis aprašymas: aprašymas turi būti pakankamai aiškus ir smulkus, kad galima būtų priimti sprendimą dėl prašymo ir, remiantis pateikta informacija, nuspręsti, ar perdirbimas gali būti laikomas pakankamu; c) nustatyto galutinio vartojimo aprašymas: apibūdinkite operacijas, kurios bus atliekamos su įvežtomis prekėmis, kad būtų gaunami kompensaciniai produktai; d) produktai, gaunami galutiniam vartojimui: nurodykite, kokie kompensaciniai produktai yra gaunami perdirbant įvežtas prekes. 3. Vieta, kur turi būti atliekamos galutinio vartojimo operacijos: nurodykite vietos, kur bus atliekamos operacijos, adresą. 4. Numatoma galutinio vartojimo operacijų atlikimo trukmė: nurodykite apytikrį laiką, kurio gali prireikti tam tikrai prekių partijai (išreikštai, pavyzdžiui, vienetais arba kiekiu) perdirbti, taip pat nurodykite laiką tarp išleidimo į laisvą apyvartą su numatomu galutiniu vartojimu pradžios ir galutinio vartojimo operacijų užbaigimo. 5. Numatoma leidimo galiojimo trukmė: nurodykite laikotarpį, kuriuo ketinama įvežti neapmokestinamas galutinio vartojimo prekes. 6. Nuoroda į leidimus, išduotus: a) per pastaruosius trejus metus ir susijusius su prekėmis, kurios yra tapačios prekėms, nurodytoms šiame prašyme: pateikite informaciją apie visus žinomus leidimus. Kai žinomų nėra, įrašykite "nėra". b) susijusius su prekėmis, kurioms nustatytas galutinis vartojimas: nurodykite, ar prekės yra produktai, gauti galutiniam vartojimui, kuris buvo nustatytas vienu ar keliais ankstesniais leidimais; jei taip, tuomet pateikite informaciją apie šiuos leidimus. -------------------------------------------------- III PRIEDAS LEIDIMO TAM TIKROMS PREKĖMS MADEROS ZONOJE TAIKYTI PALANKŲ MUITŲ TARIFŲ REŽIMĄ ATSIŽVELGIANT Į JŲ GALUTINĮ VARTOJIMĄ PAVYZDYS Data: … Prašymo nuoroda: … NB. Duomenys turi būti pateikiami nurodyta tvarka. Leidime turi būti nurodomi prašymo duomenys. Kai informacija yra pateikiama darant nuorodą į prašymą, prašymas tampa neatskiriama leidimo dalimi. 1. Vardas ir pavardė arba įmonės pavadinimas ir adresas: a) leidimo turėtojo: b) operacijų vykdytojo: 2. Prekės, kurioms turi būti nustatytas galutinis vartojimas: a) įvežtų prekių klasifikacija pagal Kombinuotąją nomenklatūrą: b) prekės ir (arba) techninis aprašymas: c) nurodytas perdirbimas: d) produktai, gaunami nustatytam galutiniam vartojimui (klasifikacija ir prekinis/techninis aprašymas): 3. Vieta, kur turi būti atliekamos galutinio vartojimo operacijos: 4. Galutinio vartojimo operacijų pobūdis: 5. Galiojimo trukmė: Data: … Parašas: … (Antspaudas) --------------------------------------------------